Llíria, confirmada com a seu del Campionat del Món d'Handbol Femení 2021
14 de novembre de 2019

Llíria ja ha sigut confirmada per a ser una de les seus del Campionat del Món d'Handbol Femení 2021 que se celebrarà a Espanya. En este mundial, un dels grans exponents de l'esport femení en tot el planeta, la Comunitat Valenciana estarà també representada per les ciutats de Castelló i Torrevieja.

El Pavelló Pla de l’Arc, amb capacitat per a prop de 5.000 espectadors, serà l'escenari dels partits que se celebren a Llíria del Mundial, que es disputarà del 2 al 19 de desembre de 2021.

Espanya organitza el Campionat del Món d'Handbol Femení per primera vegada en la seua història. La col·laboració econòmica de la Fundación Trinidad Alfonso ha fet possible que la Comunitat Valenciana aculla este gran esdeveniment esportiu internacional, que es repartirà junt amb les seus de Catalunya.

Esta cita comptarà la presència de 32 equips participants, la major xifra de la història, que asseguren la globalitat de l'esdeveniment, l'impacte econòmic del qual arriba als 300 milions d'euros.